[image: ]
[image: ]


Vybavenie žiadosti o vysvetlenie súťažných podkladov
vo verejnej súťaži s názvom 
„Poistenie majetku a Poistenie všeobecnej zodpovednosti za škodu“
 (v IS „ezakazky“ ID: 69975174)

Žiadosť o vysvetlenie zo dňa 11.6.2026:
1. dokument POISTNÁ ZMLUVA PRE POISTENIE VŠEOBECNEJ ZODPOVEDNOSTI ZA ŠKODU č. Z/BTS/DFI/ súťažných podkladov článok V. bod 3. 
Z dôvodu súladu znenia poistnej zmluvy s ustanovením bodu 15. písm. b) VPP NP 2020 žiadame o doplnenie ustanovenia článku V. bod 3. poistnej zmluvy nasledovne:
„3.	„Odchylne od bodu 15. písm. b) zmluvných VPP NP 2020 sa zmluvné strany dohodli, že poistné za dohodnuté poistné obdobia je bežným poistným.
Poistné je uvedené vrátane dane z poistenia v zmysle zákona č. 213/2018 Z. z. o dani z poistenia a o zmene a doplnení niektorých zákonov ako i akýchkoľvek ďalších poplatkov, prípadne nákladov poisťovateľa.“
Vysvetlenie obstarávateľa:
Obstarávateľ zadefinoval všeobecne návrh poistnej zmluvy pre všetkých poisťovateľov, ak má poisťovňa v zmysle predmetného potrebu zosúladenia predmetnej definície, aby bola v súlade s jej všeobecnými poistnými podmienkami, potom súhlasíme a upravenú verziu, ktorú vie každá poisťovňa doplniť svojimi konkrétnymi ustanoveniami zasielame. 

2. dokument POISTNÁ ZMLUVA PRE POISTENIE VŠEOBECNEJ ZODPOVEDNOSTI ZA ŠKODU č. Z/BTS/DFI/ súťažných podkladov článok V. bod 4. 
Znenie ustanovenia článku V. bod 4. poistnej zmluvy je v rozpore s ustanovením článku 19. poistných podmienok VPP NP 2020, ktorými sa bude poistenie riadiť. Za deň splnenia peňažného záväzku považujeme deň pripísania finančných prostriedkov na účet poistiteľa, nie deň odpísania finančných prostriedkov z účtu verejného obstarávateľa.
Z tohto dôvodu žiadame o preformulovanie a odsúhlasenie nasledovného znenia článku V. bod 4. poistnej zmluvy:
„Pre tento účel sa za deň splnenia peňažného záväzku považuje deň pripísania splatnej dlžnej sumy z účtu poisteného na účet poistiteľa.“
Vysvetlenie obstarávateľa:
So zmenou koncepcie bodu nesúhlasíme. Obstarávateľ zadefinoval všeobecne návrh poistnej zmluvy pre všetkých poisťovateľov, ak má poisťovňa v zmysle predmetného potrebu zosúladenia predmetnej definície, aby bola v súlade s jej všeobecnými poistnými podmienkami, potom zasielame upravenú verziu, ktorú vie každá poisťovňa doplniť svojimi konkrétnymi ustanoveniami.


3. dokument POISTNÁ ZMLUVA PRE POISTENIE VŠEOBECNEJ ZODPOVEDNOSTI ZA ŠKODU č. Z/BTS/DFI/ súťažných podkladov článok V. bod 9. 
Pri poistení zodpovednosti za škodu nie je možné dohodnúť zmluvné dojednanie upravujúce posudzovanie škodovosti vo vzťahu k úprave výšky poistného, prípadne poskytnutia zľavy na poistnom. Poistné udalosti z poistenia zodpovednosti za škodu môžu byť nahlásené aj po uplynutí poistného obdobia, resp. doby trvania poistenia a teda nie je možné vyhodnocovať škodovosť k určitému dátumu v dobe trvania poistenia, nakoľko existuje potenciálna možnosť, že môžu byť nahlásené ďalšie poistné udalosti. Z tohto dôvodu nie je ani možné upravovať z titulu škodovosti výšku poistného na ďalšie poistné obdobie. 
Z tohto dôvodu žiadame o vypustenie ustanovenia článku V. bod 9. z poistnej zmluvy.
Vysvetlenie obstarávateľa:
Obstarávateľ nesúhlasí s predmetným vypustením daného bodu, nakoľko ako sama už poisťovňa uvádza, ide len o potenciálnu možnosť, ktorá nemusí nastať.

4. dokument POISTNÁ ZMLUVA PRE POISTENIE VŠEOBECNEJ ZODPOVEDNOSTI ZA ŠKODU č. Z/BTS/DFI/ súťažných podkladov článok V. bod 12. 
Verejný obstarávateľ požaduje trvanie poistenia na dva roky. Prečo je uvedená v predmetnom bode štvrťročná splatnosť len pre prvé poistné obdobie? 
Žiadame o doplnenie platenia poistného aj pre druhé poistné obdobie.
Vysvetlenie obstarávateľa:
Obstarávateľ doplnil platenie poistného priamo v poistnej zmluve.

5. dokument POISTNÁ ZMLUVA PRE POISTENIE VŠEOBECNEJ ZODPOVEDNOSTI ZA ŠKODU č. Z/BTS/DFI/ súťažných podkladov článok VI. body 1. až 3.
Nakoľko znenie ustanovení článku VI. body 1. až 3. poistnej zmluvy nie je v súlade s ustanovením bodov 13. a 14. VPP NP 2020, žiadame o preformulovanie a odsúhlasenie nasledovného znenia článku VI. bod 2. poistnej zmluvy:
„2.	Odchylne od bodu 14. zmluvných VPP NP 2020 sa zmluvné strany dohodli, že poistenie podľa tejto poistnej zmluvy sa dojednáva s poistným obdobím 12 po sebe nasledujúcich kalendárnych mesiacov (1 poistný rok). Možnosť zániku poistenia výpoveďou podľa bodu 64. písm. b) zmluvných VPP NP 2020 ostáva zachovaná.“
Vysvetlenie obstarávateľa:
Obstarávateľ zadefinoval všeobecne návrh poistnej zmluvy pre všetkých poisťovateľov, ak má poisťovňa v zmysle predmetného potrebu zosúladenia predmetnej definície, aby bola v súlade s jej všeobecnými poistnými podmienkami, potom súhlasíme a upravenú verziu, ktorú vie každá poisťovňa doplniť svojimi konkrétnymi ustanoveniami zasielame.

6. dokument POISTNÁ ZMLUVA PRE POISTENIE VŠEOBECNEJ ZODPOVEDNOSTI ZA ŠKODU č. Z/BTS/DFI/ súťažných podkladov článok VII. 
Prečo má predmetný článok názov 
Zmluvná dokumentácia, vyhlásenia poistníka a záverečné ustanovenia
keď  článok VIII. Záverečné ustanovenia je samostatným článkom?
Žiadame o úpravu názvu článku VII. na „Zmluvná dokumentácia a vyhlásenia poistníka“.
Vysvetlenie obstarávateľa:
Upravené priamo v návrhu poistnej zmluvy.

7. dokument POISTNÁ ZMLUVA PRE POISTENIE VŠEOBECNEJ ZODPOVEDNOSTI ZA ŠKODU č. Z/BTS/DFI/ súťažných podkladov článok VIII. bod 5. a 6.  
Predmetné body 5. a 6. žiadame vypustiť zo zmluvy na základe nasledovného vysvetlenia:  
Takéto záväzky poisťovateľ nemôže na seba prevziať. Povinnosť ich prevzatia nevyplýva pre poisťovateľa zo žiadneho všeobecne záväzného právneho predpisu.
Takéto „vzdanie sa práv vopred“ je našimi oddeleniami compliance a vymáhanie pohľadávok striktne odmietané. V tomto smere to musíme rešpektovať aj my. Aj z toho pohľadu, že máme nastavené určité interné procesy a aj taký „predchádzajúci súhlas poistníka“ nie je v týchto procesoch zohľadnený. Sú to automatizované procesy, ktoré nevieme ad hoc meniť. Nevieme teda v praxi zaručiť aplikáciu týchto dvoch ustanovení. 
Vysvetlenie obstarávateľa:
V uvedenom prípade obstarávateľ preformuloval bod č.5 a zároveň vypustil ustanovenie bodu 6.


Príloha: 
1. Upravená Poistná zmluva pre poistenie všeobecnej zodpovednosti za škodu v sledovaní zmien

